Cafolus

Cafolus er en slekt av biller som ligner smellere (Elateridae).

Utseende 
Middelsstore (ca. 8 millimeter), kraftige, matt svarte råtevedbiller. Oversiden er tett punktert. Hodet er forholdsvis lite og lett nedoverbøyd. Antennene er 11-leddete, kamformede i alle fall hos hannen. Brystskjoldet (pronotum) er rundet, bredere enn langt, med uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, noe avsmalnende bakover, så brede som eller litt smalere enn brystskjoldet. De har tydelige lengdestriper. Beina er temmelig korte og spinkle.

Utbredelse 
Slekten er utbredt i Sørøst-Asia og Oseania, i alle fall kjent fra Japan, Laos og Ny-Guinea.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Melasinae Fleming, 1821
 Stammen Dirhagini Reitter, 1911
 Slekten Cafolus Bonvouloir, 1871
 Cafolus bakeri (Fleutiaux, 1921)
 Cafolus carinicollis (Fleutiaux, 1923)
 Cafolus crassus (Fleutiaux, 1935)
 Cafolus moestus Bonvouloir, 1875

Eksterne lenker 
 Bilde av Cafolus crassus
 

Biller formelt beskrevet i 1871
Dyr formelt beskrevet av Henri Achard de Bonvouloir
Råtevedbiller